open-index/open-wikipedia-markdown huggingface dataset:
Malmin rovastikunta

**Malmin rovastikunta** on Uudellamaalla sijaitseva Helsingin hiippakunnan rovastikunta. Malmin rovastikunnan lääninrovastina toimii Oulunkylän kirkkoherra Ulla Kosonen.

## Seurakunnat
Lista Malmin rovastikuntaan kuuluvista seurakunnista:
* Malmin seurakunta
* Oulunkylän seurakunta
* Pakilan seurakunta

## Lähteet
Vantaan rovastikunta

**Vantaan rovastikunta** on Uudellamaalla sijaitseva Helsingin hiippakunnan rovastikunta. Vantaan rovastikunnan lääninrovastina toimii Vantaankosken kirkkoherra Hannu Pöntinen.

## Seurakunnat
Lista Vantaan rovastikuntaan kuuluvista seurakunnista:
* Hakunilan seurakunta
* Hämeenkylän seurakunta
* Korson seurakunta
* Rekolan seurakunta
* Tikkurilan seurakunta
* Vantaankosken seurakunta

## Lähteet
Kriol

**Kriol** on Australiassa puhuttava englantiin perustuva kreolikieli. Kriolin katsotaan olevan elinvoimainen. Sen lähimpiä sukulaiskieliä ovat mm. havaijin pidginenglanti ja pitkern. Vuoden 2016 Australian väestölaskennan mukaan kielellä oli 7155 puhujaa. Se on Australian puhutuin paikallinen kieli ja Pohjoisterritorion toiseksi puhutuin kieli. Toisena kielenä sitä käyttää noin 20 000 ihmistä.

Kieltä kirjoitetaan latinalaisin aakkosin. Raamattu käännettiin kokonaisuudessaan krioliksi vuonna 2007.

## Lähteet
Torresinsalmen kreoli

**Torresinsalmen kreoli** (omakielinen nimi: *Yumplatok*, vanha nimi myös **Broken**) on Torresinsalmen saarilla puhuttava englantiin perustuva kreolikieli. Vuonna 2016 Australian väestönlaskennan mukaan kielellä oli 6171 puhujaa. Torresinsalmen kreolin katsotaan olevan uhanalainen ja sen lähimpiä sukulaiskieliä ovat mm. tok-pisin, bislama ja pijin.

Kieltä kirjoitetaan latinalaisin aakkosin. Uusi testamentti on käännetty torresinsalmen kreoliksi vuonna 2014.

## Fonologia

### Konsonantit

Lähde:

### Vokaalit

Lähde:

## Lähteet
Keittiösaksa

**Keittiösaksa** (omakielinen nimi: *Kiche Duits*,) on saksaan perustuva kreolikieli. Kieltä puhutaan Namibiassa ja se sai alkunsa paikallisten ja saksalaisten siirtomaaisäntien välisenä kontaktikielenä Namibian ollessa Saksan Lounais-Afrikka. Suurin osa kielen puhujista oli siirtomaaisäntien palveluksessa olleita työntekijöitä, mutta kieltä käytetään edelleen jonkin verran vielä tänä päivänä.

Vuonna 2009 kielellä arvioitiin olevan 15&nbsp;000 puhujaa maan eri etnisistä ryhmistä. Suurin osa puhujista edustaa vanhempaa ikäpolvea.

## Lähteet
Kiautschoun pidgin

**Kiautschoun pidgin** oli saksaan perustuva pidginkieli, jota puhuttiin Saksan keisarikunnan Kiautschoun siirtomaassa, Kiinassa.

Kun Saksan keisarikunta otti haltuunsa Kiautschoun, vain harvat paikalliset osasivat jotakin eurooppalaista kieltä. He, jotka osasivat, puhuivat pidginenglantia. Kiautschoun pidgin nousi englantiin pohjautuvien pidginkielten ohi 1890-luvulla. Kieli levisi myös muihin Saksan siirtomaihin, kuten Mikronesiaan. Kieli sammui ensimmäisen maailmansodan jälkeen, kun Saksa menetti kaikki siirtomaansa.

Kieltä on dokumentoitu melko huonosti.

## Lähteet
Luara Şakircanova

**Luara Ğalimcan qızı Şakircanova** (tat. Луара Галимҗан кызы Шакирҗанова, ven. Луара Галимзяновна Шакирзянова: *Luara Galimzjanovna Šakirzjanova -* tunnetaan myös nimellä **Zöhrä Şakircan***;* s. 9. kesäkuuta 1950, Tataarien ASNT) on palkittu tataarilainen teatteriohjaaja-, näyttelijä- ja käsikirjoittaja, joka on toiminut teatterintekijänä myös Suomen tataariyhteisön keskuudessa.

## Biografia
Şakircanova syntyi kylässä *Külle kime,* Atninskin alueella, nykyisessä Tatarstanissa Neuvostoliiton aikaan. Hänen vanhempansa olivat opettajat Ğälimcan ja Xätirä. Isä opetti fysiikkaa, äiti tataarin- ja saksan kieltä sekä kirjallisuutta. Luaran lisäksi perheeseen kuului kolme sisarusta. Opiskeluvuosinaan, Şakircanova otti aktiivisesti osaa koulunsa teatteriryhmässä. Şakircanova valmistui koulusta 16-vuotiaana ja muutti Kazaniin, jossa hän aloitti opinnot teatterikoulussa.

Kazanista valmistuttuaan, Şakircanova jatkoi opintoja Leningradissa. Tuona aikana hän perehtyi venäläiseen ja ulkomaalaiseen teatteriin. Vuonna 1973, Şakircanova pääsi kiertelevään tataarilaiseen teatteriryhmään, joka on myöhemmin tunnettu ''Kärim Tinçurinin'' draama- ja komediateatterina. Hän työskenteli ryhmässä vuoteen 1979.

Lähdettyään teatteriryhmästä, Şakircanova toimi 1979–1984 aikana Tatarstanin kulttuuriministeriön teatteriosaston vanhempana tarkastajana. Tämän jälkeen Şakircanova siirtyi Galiaskar Kamalin akateemiseen tataariteatteriin, jossa hän on toiminut teatterimuseon johtajana. Työn ohella, hän toimii samalla teatteriohjaajana-, ja käsikirjoittajana, sekä on muillakin tavoin vahvasti mukana tataarikulttuurin vaikuttajana.

1990-luvulla, Helsingin tataariyhteisön kutsumana, Şakircanova matkusti maahan ja tuona aikana ohjasi G. Kamalin, A. Ishakin ja M. Fäyzin näytelmiä.

Şakircanova tunnetaan myös nimellä *Zöhrä Şakircan* (ven*.* Зухра Шакирзян*: Zuhra Šakirzjan*). Sukunimi venäläisittäin myös muotoon *Šakiržanova.* (Шакиржанова). 

## Lähteet

## Aiheesta muualla
* Haastattelu tataarin kielellä
Henrik Johan af Forselles

**Henrik Johan af Forselles** vuoteen 1767 **Forsell** (10. joulukuuta 1754 Loviisa – 13. huhtikuuta 1790 Loviisa) oli suomalainen ruukinpatruuna, joka sai vuorineuvoksen arvonimen.

Af Forsellesin vanhemmat olivat Loviisan pormestari, ruukinpatruuna ja kauppaneuvos Jacob af Forselles ja Johanna Ulrika Schultz ja puoliso vuodesta 1785 Virginia Christina Sofia Carlsköld. Af Forselles tuli ylioppilaaksi Uppsalassa 1768 ja toimi ruukinpatruunana Lindesbergissä Ruotsissa vuoteen 1781. Suomessa hän oli tämän jälkeen Strömforsin ruukinpatruuna Ruotsinpyhtäällä kuolemaansa asti. Af Forselles omisti Ruotsinpyhtäällä Petjärven, Storbyn ja Ånäsin kartanot. Vuorineuvoksen arvonimen hän sai 1784. Af Forsellesin kuoltua vain 36-vuotiaana hänen leskensä Virginia johti Strömforsin ruukkia vielä yli viisikymmentä vuotta.

Sotaneuvos, valtiopäivämies Jakob af Forselles ja maaherra, everstiluutnantti Samuel af Forselles olivat Henrik af Forsellesin veljiä.

## Lähteet
Warrgamayn kieli

**Warrgamay** on Queenslandissa, Australiassa, tavattu kuollut kieli. Se kuuluu pama-nyungalaisiin kieliin, mutta sen luokittelusta kielikunnan sisällä ei ole selvyyttä. Vuonna 2005 kielellä oli vain 3 puhujaa, mutta tämän jälkeen kieltä ei ole enää dokumentoitu Australian väestönlaskennoissa.

Kielellä ei ole kirjoitettua standardia.

## Lähteet
Wunambalin kieli

**Wunambal** on wororalaisten kielten pohjoiseen haaraan kuuluva kieli, jota puhutaan Länsi-Australian pohjoisosissa. Vuoden 2016 väestönlaskennassa kielellä oli vain 9 puhujaa. Puhujat ovat siirtyneet 1990-luvulta alkaen käyttämään joko englantia tai kriolia.

Kielellä ei ole kirjoitettua standardia.

## Fonologia

### Konsonantit

Lähde:

### Vokaalit

Lähde:

## Lähteet
Ljubov Janovska

**Ljubov Oleksandrivna Janovska** (os. *Štšerbatšova*, ; 30. heinäkuuta 1861 Mykolajvka, Borznan piiri, Tšernihivin kuvernementti, Venäjän keisarikunta – 1933 Kiova, Ukrainan SNT, Neuvostoliitto) oli ukrainalainen kirjailija ja yhteiskunnallinen aktivisti.

Janovska toimi opettajana Lubnyn piirissä Pultavan kuvernementissa ja perusti sinne sunnuntaikouluja. Hän asui vuodesta 1905 Kiovassa. Hän kirjoitti aluksi venäjäksi mutta alkoi myöhemmin käyttää ukrainaa. Hänen ensimmäinen ukrainaksi kirjoittamansa kertomus oli ”Zlodijka Oksana” (1897, ”Varas-Oksana”). Janovska kirjoitti yli sata kertomusta ja lisäksi pienoisromaaneja ja romaaneja, joista suurinta osaa ei julkaistu hänen elinaikanaan ja joista osa jäi kesken. Hän käsittelee teoksissaan talonpoikien ja älymystön elämää, ja teosten tyyli on realistinen ja heijastelee kansanomaista ajattelua. Hänen uusia ja vanhoja kertomuksiaan julkaistiin vuonna 1918, jolloin Ukraina taisteli itsenäisyydestään (1917–1920), ja myös neuvostohallinnon vuosina. Janovska ei kirjoittanut enää vuoden 1916 jälkeen, mutta hänen teoksensa olivat pitkään suosittuja. Hän sai vaikutteita etenkin Ivan Netšui-Levytskyiltä ja Panas Myrnyiltä sekä vähäisemmässä määrin Myh’ailo Kotsjubynskyiltä.

Janovskan isä oli venäläinen eikä hyväksynyt ukrainan kielen käyttöä, äiti taas kannusti opettelemaan ukrainaa. Perheen sisäisten jännitteiden vuoksi vanhemmat erosivat. Janovskan kouluaikanakin väheksyttiin ukrainaa, mutta myöhemmin hän tutustui ukrainalaiseen älymystöön kuuluneeseen Vasyl Janovskyihin ja avioitui tämän kanssa. Janovska alkoi opiskella ukrainan kieltä ja kulttuuria vakavasti.

## Lähteet

## Aiheesta muualla
Johan Adam Petersen

**Johan Adam Petersen** (29. heinäkuuta 1737 – 6. elokuuta 1797 Dragsfjärd) oli suomalainen ruukinpatruuna, joka sai vuorineuvoksen arvonimen.

Petersenin vanhemmat olivat vuorineuvos Wolter Petersen ja Barbro Maria Hisingh ja puoliso vuodesta 1767 Fredrika Wittfooth. Aateloitu vuorineuvos, ruukinpatruuna Volter af Petersén oli heidän poikansa. Johan Adam Petersen oli Taalintehtaan ruukin johtaja 1758–1777 ja Taalintehtaan ja Björkbodan ruukkien omistaja vuodesta 1777. Hän oli myös Ruotsin Itä-Intian kauppakomppanian ja Trollhättanin kanavayhtiön osakas. Vuorineuvoksen arvonimen Petersen sai vuonna 1787.

## Lähteet
Repertuaariteatteri

**Repertuaariteatteri** on teatteri, joka esittää näyttämöllään useista näytelmistä koostuvaa ohjelmistoa. Sellaisia ovat usein suuret teatterit, esimerkiksi Tampereen Teatteri, mutta myös pienet, kuten Salon Teatteri.

## Lähteet
Paolo Ruffini

**Paolo Ruffini** (22. syyskuuta 1765 Valentano, Kirkkovaltio – 10. toukokuuta 1822 Modena, Modenan herttuakunta) oli italialainen matemaatikko ja lääkäri, jonka tutkimukset pohjustivat algebran ryhmäteorian kehitystä.

## Elämä ja ura
Ruffinista tuli lääketieteen tohtori vuonna 1788 ja samana vuonna matematiikan professori Modenassa. Hän menetti asemansa vuonna 1798 Modenan miehittäneiden ranskalaisten vastustamisen vuoksi, mutta sai sen takaisin vuonna 1799. Vuonna 1806 hänestä tuli Modenan sotilaskoulun matematiikan professori. Napoleonin kukistumisen jälkeen hänestä tuli peräkkäin käytännön lääketieteen, teoreettisen lääketieteen ja sovelletun matematiikan professori Modenan yliopistossa.

Ruffini toimi lääkärinä vuoden 1817 lavantautiepidemian aikana Modenassa, ja myös sairasti taudin itse. Hänen ainoa lääketiedettä koskeva kirjoituksensa on *Memoria sul tifo contagioso* (1820), jossa hän kuvasi lavantaudin oireita ja hoitoa sekä potilaan että lääkärin näkökulmasta. Nordisk Familjebokin mukaan Ruffini ei ollut lääketieteellisenä kirjoittajana ja lääkärinä kovin merkittävä, ja nautti vain vähäistä arvostusta kiihkomielisyyden ja taikauskoisuuden vuoksi.

Matemaatikkona Ruffini esitti ensimmäisenä permutaatioryhmän käsitteen algebrallisten yhtälöiden ratkaisemisen yhteydessä. Ruffini esitti ensimmäisen todistuksen viidennen asteen ja sitä korkeampien asteiden yhtälöiden ratkeamattomuudelle. Tämä todistus oli kuitenkin epätäydellinen, ja tarkan todistuksen antoi ensimmäisenä Niels Henrik Abel. Todistus tunnetaan Abelin–Ruffinin lauseena. Ruffini tutki myös todennäköisyyslaskentaa ja ympyrän neliöimistä.
 
Ruffinin kirjoituksiin kuuluvat *Teoria generale delle equazioni* (I, II, 1798), *Algebra* (1807–1808) ja *Riflessioni intorno alla soluzione dell' equazioni algebriche generali* (1813) sekä filosofinen teos *Della immaterialità dell' anima* (1806).

## Lähteet

## Aiheesta muualla
Daisy Head

**Daisy May Head** (s. 17. maaliskuuta 1991) on brittiläinen näyttelijä. Hän näytteli Gracea amerikkalaisessa draamasarjassa Guilt, Amy Stevensonia BBC Onen draamassa The Syndicate, Kate Bottomleya Hulu-sarjan Harlots kolmannella kaudella ja Genya Safinia Netflix-ohjelmassa Varjo ja riipus.

## Nuoruus ja koulutus
Head syntyi Fulhamissa Lontoossa.  Hän on näyttelijä Anthony Headin tytär ja näyttelijä Emily Headin nuorempi sisar.  Daisy kävi Kingswood Schoolissa Bathissa ja harjoitteli Dorothy Coleborn School of Dancessa. 

## Ura
Headin ensimmäinen rooli oli esiintyminen isänsä rinnalla tv-sarjassa Rose ja Maloney.  Hän on sittemmin esiintynyt useissa televisio-ohjelmissa, mukaan lukien Trial and Retribution, Doc Martin ja Holby City.

Vuonna 2010 Head teki elokuvadebyyttinsä Chloe Chambersin roolissa The Last Seven -elokuvassa Danny Dyerin rinnalla, ja myöhemmin samana vuonna hän näytteli Daisyä CBBC:n musiikkielokuvassa Rules of Love yhdessä tulevan Rixton-keulahahmon Jake Rochen kanssa.

Vuonna 2016 hän näytteli Arriane Alterina brittiläisessä/australialaisessa/amerikkalaisessa romanttisessa fantasiaelokuvassa Fallen sekä uudessa Underworld-elokuvassa  Alexian roolissa.

Marraskuussa 2015 ilmoitettiin, että Head ottaa Gracen pääroolin Freeformin draamasarjassa Guilt, joka kertoo amerikkalaisesta opiskelijasta Lontoossa, jonka kämppäkaveri murhataan.  Sarja päättyi 10 jakson jälkeen.

Vuonna 2017 Head näytteli Shakespearean Pilot A Midsummer's Nightmare -elokuvassa Casey Deidrickin rinnalla.

Vuonna 2018 Headillä oli sivurooli Kay Mellorin ITV-draamassa Girlfriends, jota alettiin esittää tammikuussa 2018.  Toukokuussa 2017 ilmoitettiin, että hän näyttelee yhdessä Daisy Ridleyn kanssa vuoden 2018 elokuvassa Ophelia.

Head liittyi Harlots-näyttelijöihin Kate Bottomleynä Hulu-sarjan kolmannella tuotantokaudella vuonna 2019.  Lokakuussa 2019 ilmoitettiin, että Head näyttelee Genya Safinia vuoden 2021 Netflix-sarjassa Varjo ja riipus, joka on sovitus Leigh Bardugon fantasiakirjasarjoista Varjo ja riipus sekä korppien kehä.

## Aiheesta muualla
*
Grafeenin vyörakenne

**Grafeeni** on yhdestä atomikerroksesta koostuva kaksiulotteinen hiilen allotrooppi, jossa jokainen hiiliatomi on sitoutunut lähimpiin naapuriatomeihin kolmella kovalenttisella sidoksella muodostaen kuusikulmaisen hunajakennomaisen rakenteen . Hiiliatomit ovat sp2-hybridisoituneet ja muodostavat tasorakenteen hiiliatomien välisten lujien σ-sidosten avulla. Näiden hiili–hiili-sidosten pituus on 1.42 Å. Vapaaksi jäävät p-orbitaalit ovat tasoon nähden kohtisuorassa ja muodostavat π-sidoksia vierekkäisten atomien kanssa. Grafeenissa π-orbitaaleista muodostuvat valenssi- ja johtavuusvyöt kohtaavat kuusikulmaisessa Brillouin vyöhykkeen teräväkärkisissä Dirac-pisteissä Fermin tasossa. Dirac-pisteet sijaitsevat kohdissa K ja K’.

: K=(\frac{2 \pi}{3a}, \frac{2\pi}{3\sqrt{3}a}), K'=(\frac{2\pi}{3a}, -\frac{2\pi}{3\sqrt{3}a}) \ 

missä a on hilavakio (a≈2.4 Å). Grafeenin sähköisiä ominaisuuksia kuvataan tight binding -mallin avulla. Mallissa elektronien liikkuminen on rajoitettu lähimpiin naapuriatomeihin. Tight binding -mallilla grafeenin vyörakenne saa muodon

:E(\mathbf{k})=\pm\,t\sqrt{1+4\cos^2{\tfrac{1}{2}a k_x}+4\cos{\tfrac{1}{2}a k_x} \cdot \cos{\tfrac{\sqrt{3}}{2}a k_y}}

missä t on lähimpien naapurien siirtymisenergia, ja kx ja ky ovat liikemäärät x- ja y-suunnissa. Mallin mukaan energiavyö on puoliksi täynnä eli valenssivyö on täynnä ja johtavuusvyö on vapaa. Valenssi- ja johtavuusvöiden kohtaamispisteissä tilatiheys on nolla mutta energiarakoa ei kuitenkaan ole. Siten puhdas grafeeni on puolimetalli. Kuusikulmaisen rakenteen vuoksi Fermi-tason lähellä kaksiulotteiset valenssi- ja johtavuusvyöt hajaantuvat lineaarisesti niin kutsutuiksi Dirac-kartioiksi. Elektronit ja aukot käyttäytyvät normaaleista varauksenkuljettajista poiketen ja niitä kutsutaan Diracin fermioneiksi. Matalilla energioilla Diracin fermioneja voidaan kuvata Schrödingerin yhtälön sijasta relativistisen Diracin yhtälön avulla. Diracin fermionien liike grafeenissa on vapaata ja nopeata sillä ne liikkuvat kuin niillä ei olisi lainkaan massaa. Tämä mahdollistaa erityisen hyvän sähkönjohtavuuden. Fermionien nopeus on vF=c/300. Lisäksi grafeenin erityisen rakenteen ansiosta siinä voidaan havaita kvantti-Hall-ilmiö. 

## Grafeeni-nanonauhat
Kun grafeenitason leveys on rajoitettu, sen sähköinen rakenne muuttuu. Grafeeni-nanonauhojen ominaisuudet riippuvat suuresti niiden reunarakenteesta
. Eniten tutkitut reunarakenteet muistuttavat nojatuolia (armchair-edge) tai siksak-kuviota (zigzag-edge). Tight binding -mallin mukaan siksak-reunainen nanonauha on aina metallinen. Nojatuoli-reunainen nanonauha on sen sijaan metallinen tai puolijohtava riippuen sen leveydestä. Muuttamalla nojatuoli-nauhojen leveyttä, sen energiarakoa voidaan säätää. Kun nauhan leveys on N=3p tai N=3p+1, energiarako on suuri ja nauha on puolijohtava. Energiarako on sitä suurempi mitä kapeampi nauhan leveys on. Nanonauha on kuitenkin metallinen, kun sen leveys on N=3p+2 (p on kokonaisluku). Hyvän sähkönjohtavuuden takia grafeeni-nanonauhoja voi mahdollisesti hyödyntää elektroniikan johdinmateriaalina ja puolijohtavien ominaisuuksien ansiosta puolijohdekomponenteissa.

## Lähteet
Michael Rießler

**Michael Rießler** (myös **Riessler**, s. 1971) on Itä-Suomen yliopiston yleisen kielitieteen professori. Hän väitteli kielitypologian alalta Leipzigin yliopistosta vuonna 2011. Sittemmin hän siirtyi tutkimaan Pohjoismaiden ja Venäjän alkuperäiskansoja. Rießler on tutkinut itäsaamelaisia kieliä ja komia. Hänelle on myönnetty dosentin arvo Helsingin ja Turun yliopistoista. 

## Teokset
* Rießler, Michael: *[https://langsci-press.org/catalog/book/19 Adjective attribution.]* Language Science Press, Berlin. 2016. 

## Lähteet

## Aiheesta muualla
* Ladaa olisi pitänyt odottaa 15 vuotta – Itä-Saksassa Michael Rießler olisi johtanut kolhoosia, nyt kieliantropologi etsii pientä puutaloa Joensuun seudulta, 12.12.2020
Shandonginvinttikoira

**Shandonginvinttikoira** on kiinalainen koirarotu. Sillä ei ole FCI:n eikä myöskään paikallisen kennelliiton tunnustusta.

## Ulkonäkö
Rakenne eroaa eräästä toisesta kiinalaisesta vinttikoirasta, hebeinvinttikoirasta, erittäin paljon.

Rodusta on kaksi muunnosta:
* lyhytkarvainen
* hapsuinen tai puolipitkäkarvainen

### Muunnokset
**Lyhytkarvainen** muistuttaa melko paljon sileäkarvaista salukia. Se on aina hiekanvärinen eri sävyissään; kerma, keltainen (fawn) tai beige.

**Puolipitkäkarvainen** on väritykseltään erittäin vaihteleva.

## Alkuperä
Rotu on nimensä mukaisesti kotoisin Shandongin maakunnasta. Se tunnettiin aiemmin nimellä "rannikkovinttikoira", johtuen maakunnan sijainnista Tyynenmeren rannikolla. Kuten muitakin kiinalaisia vinttikoiria, sitä käytetään yksinomaan jäniksen metsästykseen. 

## Lähteet
Wolter Petersen

**Wolter Petersen** (1705 Tukholma – 25. tammikuuta 1783 Norrköping) oli ruotsalainen kauppias ja ruukinpatruuna, joka omisti ruukkeja myös Suomessa ja sai vuorineuvoksen arvonimen.

Petersenin vanhemmat olivat kauppias Johan Adam Petersen ja Anna Kallsten ja puoliso 1736–1774 Barbro Maria Hisingh, Mikael Hisingin tytär. Vuorineuvos, ruukinpatruuna Johan Adam Petersen oli heidän poikansa. Wolter Petersen oli tukkukauppias Tukholmassa ja Norrköpingissä ja ruukinpatruuna Itä-Götanmaalla. Hän oli myös Taalintehtaan ja Björkbodan ruukkien omistaja Dragsfjärdissä 1758–1777, Edin ruukin omistaja Smålandissa, Skarpön masuunin omistaja vuodesta 1764, Planeten-sokeriruukin omistaja Norrköpingissä vuodesta 1762, Ruotsin Itä-Intian kauppakomppanian toimiluvan kolmas osakas vuodesta 1766 ja Trollhättanin kanavayhtiön osakas. Petersen omisti myös tilan Tjustin kihlakunnassa Smålandissa. Vuorineuvoksen arvonimen hän sai 1769.

## Lähteet
Xianinvinttikoira

**Xianinvinttikoira** (*Shǎnxī xì quǎn*) on kiinalainen koirarotu, joka on hyväksytty roduksi kansallisesti Kiinan kennelunionissa (*China Kennel Union*, CKU). Sillä ei ole FCI:n tunnustusta.

## Ulkonäkö
Rotu erottuu muista kiinalaisista vinttikoirista "borzoimaisella" kuonollaan. Aiemmin siitä oli kaksi muunnosta, hapsuinen eli puolipitkäkarvainen ja lyhytkarvainen, mutta nykyisin esiintyy ainoastaan ensiksi mainittua versiota, jolla on hapsut korvissa ja hännässä. Kirsu on yleensä musta, mutta vaaleilla yksilöillä sallitaan myös maksanvärinen. Toivotuin on leikkaava purenta, mutta myös tasapurenta hyväksytään. Silmät ovat kookkaat olematta ulkonevat, joko mantelinmuotoiset tai soikeat, sekä vinosti asettuneet; värisävy vaihtelee vaaleista pähkinänruskeisiin ja tummiin. Katse on valpas. Korvat ovat pitkät, liikkuvaiset ja korkealle asettuneet; niitä peittää pitkä silkkinen karva. Urosten säkäkorkeus on noin 73 cm (± 5 cm) ja narttujen noin 70 cm (± 5 cm).

Väritys on aina yksivärinen, vaihdellen valkoisesta, kermasta, keltaisesta (fawn) ja punaisesta siniseen, hopeanharmaaseen ja mustaan; myös brindle hyväksytään. Rintakehän etuosassa sallitaan korkeintaan 3 cm kokoinen valkoinen laikku; valkoinen hännänpää on hylkäävä virhe. Sinisillä ja hopeanharmailla yksilöillä hyväksytään valkoiset käpälät, mutta mustilla se on hylkäävä virhe.

## Alkuperä
Rotu tulee Shaanxin maakunnasta, jonka hallinnollinen keskus on Xi’an. 2500 vuotta vanhan, muinaisen qin-dynastian prinssin haudasta on löytynyt piirroksia ja maalauksia tämäntyyppisistä koirista. Jo muinaiset keisarit käyttivät rodun esi-isiä metsästykseen, ja yleisen teorian mukaan se olisi kaikkien nykyisten vinttikoirien edeltäjä. Muinaisen silkkitien kautta tehdyt kaupparetket todennäköisesti vaikuttivat sen leviämiseen, sillä Xi'an oli silkkitien itäisin kaupunki.

Ulkomuodon perusteella xianinvinttikoira saattaa polveutua osittain venäjänvinttikoirasta tai todennäköisemmin chortaista. Se tunnettiin aiemmin nimellä keskikiinanvinttikoira, johtuen maakunnan sijainnista. Sitä käytetään yksinomaan jäniksen metsästykseen.

## Lähteet
Orgasmikuilu

**Orgasmikuilu** on sosiaalinen ilmiö, joka viittaa heteroseksuaalisten miesten ja naisten väliseen eroon seksuaalisen kanssakäymisen tyytyväisyydessä. Toisin sanoen, orgasmikuilu tarkoittaa seksuaalisen kliimaksin epätasaista saavuttavuutta sukupuolien välillä. Kaikissa tutkituissa väestöryhmissä naiset ovat ilmoittaneet, että he saavuttavat orgasmin harvimmin miesten kanssa tapahtuvissa seksuaalisissa kohtaamisissa.

## Lähteet
Hebeinvinttikoira

## Ulkonäkö
Rotu muistuttaa kiinalaisista vinttikoirista eniten englanninvinttikoiraa, mikä saattaa selittyä sillä että myös sen perimässä on mahdollisesti eniten englanninvinttikoiraa. Se on erittäin homogeeninen, ja lähes ainoat poikkeamat eri yksilöiden välillä tulevat karvapeitteen värityksestä. Karvapeite on aina lyhyt.

## Alkuperä
Rotu on kotoisin Hebein maakunnasta. Sitä käytetään yksinomaan jäniksen metsästykseen.

## Lähteet
Birger Westzynthius

**Hemming Birger Westzynthius** (18. kesäkuuta 1830 Rautalampi – 24. joulukuuta 1877 Rautalampi) oli suomalainen tilanomistaja ja yritysjohtaja, joka sai maanviljelysneuvoksen arvonimen.

Westzynthiuksen vanhemmat olivat kihlakunnantuomari, hovioikeudenneuvos Herman Berndt Westzynthius ja Augusta Wilhemina Hjerta. Westzynthius oli Lassilan virkatalon vuokraaja Rautalammilla vuodesta 1861 ja Korholan hovin omistaja. Hän toimi myös Kerkonkosken sahan isännöitsijänä vuodesta 1861 ja hänellä oli useita luottamustehtäviä Rautalammilla ja laajemminkin. Maanviljelysneuvoksen arvonimen Westzynthius sai 1874.

## Lähteet
Sisämongolianvinttikoira

## Ulkonäkö
Rotu on kiinalaisista vinttikoirista kookkain ja voimakkain. Karvapeite on aina lyhyt.

## Alkuperä
Rotu on kotoisin Sisä-Mongoliasta ja Mantšuriasta. Sitä on käytetty paitsi jäniksen, myös mm. suden metsästykseen - nykyisin jälkimmäisiä ei tosin enää juurikaan alueella tapaa.

## Lähteet
Fredrik Alfred Serlachius

**Fredrik Alfred Serlachius** (25. helmikuuta 1834 Sysmä – 16. marraskuuta 1899 Mänttä) oli suomalainen virkamies, tilanomistaja, opettaja ja koulunjohtaja, joka sai maanviljelysneuvoksen arvonimen.

## Henkilöhistoria
Serlachiuksen vanhemmat olivat nimismies Otto Johannes Serlachius ja Fredrika Margareta Sofia Stormbom ja puoliso vuodesta 1865 Gustava Charlotta Serlachius. Fredrik Alfred Serlachius tuli ylioppilaaksi Porvoossa 1855, opiskeli yliopiston historiallis-kielitieteellisessä osastossa vuodesta 1856, oli ylimääräinen oppilas Ultunan maanviljelysopistossa Ruotsissa 1863 ja opiskeli Hohenheimin maanviljelysopistossa Württembergissä 1865. Hän oli vt. aliopettaja Otavan maanviljelyskoulussa 1859, vakinainen aliopettaja 1860, maanviljelyskoulun vt. esimies vuodesta 1860 ja vt. johtaja vuodesta 1864. Mikkelin läänin vt. lääninagronomi Serlachius oli vuodesta 1865 ja vakinainen vuodesta 1867. Hän omisti myös Sokkolan tilan Mikkelin pitäjässä ja hänellä oli useita luottamustehtäviä. Maanviljelysneuvoksen arvonimen Serlachius sai  1895 ja Mikkelin läänin maanviljelysseuran kultamitalin 1890.

## Julkaisuja
* *Otavan maanviljelyskoulu 1859–1884*. 1884, Fredrik Alfred Serlachius, Gideon Serlachius
* *Mikkelin läänin Savonpuoleinen osa*, 1885, Nils Grotenfelt, K. G. Hegerström, F. A. Serlachius

## Lähteet
Azueron niemimaa

**Azueron niemimaa** () on niemimaa Panamassa. Niemimaa työntyy mantereelta etelään Tyynellemerelle ja sen länsipuolella on Montijonlahti ja itäpuolella Panamanlahti. Niemimaan pituus pohjois–eteläsuunnassa on noin 90 km ja leveys itä–länsisuunnassa noin 100 km. Niemimaan korkein kohta on 935 metrin korkeuteen kohoava Canajagua-vuori, joka sijaitsee Las Tablasin kaupungista lounaaseen.

Azueron niemimaan merkittävimmät kaupungit ovat Chitré ja Las Tablas.

## Lähteet
Appalakkienvinttikoira

**Appalakkienvinttikoira** (*Appalachian Sighthound*) on yhdysvaltalainen koirarotu. 

## Ulkonäkö
Rodulla on whippetin yleisolemus ja (kookkaamman) vinttikoiran kaareva muoto. Karvanlaatuja on peräti neljä: sileäkarvainen, pitkäkarvainen, karkeakarvainen ja "rough" - viimeksi mainittu eroaa pitkäkarvaisesta sillä, että siinä on karkeaa tai joskus myös aaltoilevaa karvaa myös naamassa ja karva muodostaa kulmakarvat ja parran. Väritys voi olla mikä tahansa, nykyisin suosittu on erityisesti valkokirjava. Kokoja on kolme: alle 43,2 cm, 43,2-57,2 cm ja 57,2-63,5 cm.

## Luonne ja käyttäytyminen
Rodun maksiminopeus on noin 50 km tunnissa.

## Alkuperä
Appalakkienvinttikoira jalostettiin whippetistä ja karkeakarvaisesta espanjanvinttikoirasta, tarkoituksena luoda karkeakarvainen whippet. Risteytyksestä oli kuitenkin lopputuloksena hyvin vaihteleva karvanlaatu. Nykyisin sillä on oma rotujärjestö *Appalachian Sighthound Association*, ASHA, jonka alaisuuteen kuuluu myös *Appalachian Greyhound Association*, AGA. Rotua käytetään pääasiassa agilityyn ja tottelevaisuuskoulutukseen.

## Lähteet
Topi Still

**Topi Still** (s. 6. joulukuuta 2003) on suomalainen pesäpalloilija. Still edustaa Superpesiksessä pelaavaa Pattijoen Urheilijoita. 

Stillin kasvattajaseura on Napapiirin Pesis. Hän on myös ensimmäinen pelaaja Napa-Pesiksen historiassa, joka on noussut Superpesis-tasolle.  Hän pelaa ulkokentällä lukkarina. Still valittiin Itä-Länsi-otteluunsa kaudella 2024. Hänet valittiin Itä-Länsi-otteluun myös kaudella 2025.

## Lähteet
Siuron työväentalo

**Siuron Työväentalo** valmistui Pohjois-Pirkkalan kunnan, nykyisen Nokian kaupungin, alueelle vuonna 1907 talkoovoimin. 

## Historia
Talo rakennettiin korkealle Siuron kallion laelle, josta oli hyvä näköala Siuronkoskelle, Kulovedelle ja Jokisjärvelle. Kokemäenjoen vesistö oli sen ajan hyvä infrastruktuuri, joten Siuron kylän toiminta vilkastui sitä myötä myös. Tampere–Pori-rautatien rakentaminen vuonna 1895 Siuroa ohittamaan lisäsi asutusta kosken ympäristössä. Toiminta alueella vilkastui. Siuron kylä ja Siuron kirkko kuuluivat Pohjois-Pirkkalan kuntaan ja Hämeen lääniin. Siuronkosken toisella puolella oleva Kuljun kylä oli osa Satakunnan lääniä. Siuron alueella oli useita isoja kartanoita, joilla oli torppareita työssä.

## Rakennus

Siuron Työväenyhdistys alkoi rakentaa työväentaloaan 1906. Rakennustoimikunta päätti 2. syyskuuta 1906 hankkia talon suunnittelua varten piirustukset Lempäälän ja Nokian, silloisen Pirkkalan, työväentaloista. Talkootyöt jatkuivat vuoteen 1909 saakka. Vuonna 1917 toiminnan vilkastuessa talon eteläpäätyyn rakennettiin kaksikerroksinen, taitekattoinen lisärakennus, jossa oli näyttämö ja kokoushuone. Talon takana oli 5–7 yleistä kaivoa, joista asukkaat saivat hakea käyttövetensä. Tosin kesäisin ne tyhjenivät, jolloin vettä sai apteekista. Talon katto korjattiin vuonna 1952.

Talosta on jäljellä enää muistolaatta Siuron kallion kyljessä, kun talo purettiin heinäkuussa 1971. Vanhasta puretusta talosta on kuva vuodelta 1926 sekä muistolaatta, joka paljastettiin vuonna 1990 sisällissodan 1918 uhrien muistoksi. Muistolaatan teetti Otto Ritamäki.

## Toiminta

Sosialidemokraattista nuorisotoimintaa alettiin harjoittaa heti yhdistyksen perustamisen jälkeen vuodesta 1904 alkaen. Sisällissodan aikana työväentalo oli vallattu vankileirinä, jonka vankeja myös teloitettiin. Vankeina oli yli sata henkilöä, joista 27. maaliskuuta – 26. huhtikuuta 1918 välisenä aikana teloitettiin Siurossa ja Kuljussa 28 vankia. Toiminta Siuron työväentalolla vilkastui 1920- ja 1930-luvuilla. Työväenjärjestöjen lisäksi tiloja käyttivät Siuron Tuiskun urheilijat ja voimistelijat. Juhlia pidettiin, näytelmäpiiri toimi tiloissa ja näytelmävierailijoita saatiin myös hyvin. Näytelmien ohjaajia vieraili usein Tampereelta. Tiloissa toimivat kirjasto, lukupiiri, työväenopisto ja sanomalehden toimitus.

Elokuvien esittäminen aloitettiin Siuron työväentalossa 1. huhtikuuta 1961. Elokuvatilan vuokrat jäivät maksamatta ja vuokralainen lähti pakoon. Näin alkoi työväentalorakennuksen alamäki. Nokian kauppala eikä SDP suostuneet osallistumaan talon ylläpidon kuluihin. Toiminta ahtaissa tiloissa hiipui. Työväentalo purettiin heinäkuussa 1971 Nokian kauppalan toimesta, kun kauppala oli ostanut tontinkin.

## Lähteet
* Nokian Uutiset 1.5.1990
* Näin Siurossa ja Kuljussa ennen asuttiin ja elettiin. Koonnut Maria Ahokas. Nokian kaupungin kulttuurilautakunta 1998.
* *Siuron työväenyhdistys 100 vuotta*. Suoniemen historiaa. Toim. Esko Nieminen. Siuron työväenyhdistys/Palladium kirjat 2005
Volodymyr Javorivskyi

**Volodymyr Javorivskyi**, , (11. lokakuuta 1942 Teklivka, Kryžopilin piiri, Vinnytsjan alue, Ukrainan SNT, Neuvostoliitto – 16. huhtikuuta 2021 Kiova, Ukraina) oli ukrainalainen kirjailija ja poliitikko.

Javorivskyi valmistui 1963 Odessan yliopistosta. Hän työskenteli toimittajana, televisiokäsikirjoittajana ja kiovalaisen lehden *Vittšyznan* apulaispäätoimittajana. Hän nousi kirjailijana merkittäväksi 1970-luvun loppupuolella. Hän kirjoitti romaanien ja muun kaunokirjallisen proosan lisäksi asiaproosaa, jota on julkaistu kokoelmina. Hänen proosateoksensa Tšernobylin ydinvoimalaonnettomuudesta ilmestyi englanninkielisenä käännöksenä nimellä *Maria and Wormwood at the End of the Century* julkaisussa *[[Soviet Literature]]* (1988, numero kaksi, myös verkossa).

Javorivskyi osallistui 1980-luvun jälkipuolella ukrainalaisen kulttuurin elvyttämiseen. Hänet valittiin 1990 Ukrainan SNT:n korkeimpaan neuvostoon, jossa hän kuului oppositioryhmään Narodna Rada. Hän oli Tšernobylin tuhon seurauksia tutkivan komission puheenjohtaja. Hän oli Ukrainan korkeimman neuvoston jäsen 1994–1998 valittuna Ukrainan demokraattisesta puolueesta, vuosina 2002–2006 Julija Tymošenkon ryhmittymästä ja vuodesta 2007 Batkivštšyna-puolueesta.

## Lähteet

## Aiheesta muualla

* Volodymyr Yavorivsky, ''Maria and Wormwood at the End of the Century'', University of Toronto
Tottijärven työväentalo

**Tottijärven työväentalo** (myös **Pajulahden työväentalo**) on vuonna 1908 valmistunut työväentalo Pajulahdessa entisen Tottijärven kunnan alueella. Tottijärvi kuuluu nykyään Nokiaan.

## Historiaa

Tottijärven Työväenyhdistys perustettiin Sassin talon pirtissä 26. marraskuuta 1905. Jäseniksi ilmoittautui heti 72 ”rahvaan” edustajaa. Vuokralle haettujen tonttien hankintakiistojen jälkeen saatiin Laurila Oy:ltä Pajulahden kylästä tontti, jolle työväentalo rakennettiin.

## Rakennus

Oman talon hankintaa yhdistykselle alettiin suunnitella 4. helmikuuta.1906. Rakennuksessa pidettiin ensimmäinen vihkiäiskokous 16. elokuuta 1908. Huhtikuun 2. päivänä 1918 valkoisten kaarti valtasi työväentalon ja toimihenkilöt vangittiin. Tammikuun 6. päivänä 1919 työväentalossa aloitettiin uusi toiminnan vaihe. 1950-luvulla pidettiin pärekattotalkoita, mutta vuonna 1974 taloon saatiin peltikatto. 1980-luvulla saatujen avustusten voimin uusittiin ikkunat, ulko-ovet ja rakennuksen ulkomaalaus. Avustuksen turvin saatiin myös sähköjen uusinta keittiöön ja ravintolaan.

## Toimintaa

Työväentalossa ensimmäinen kokous pidettiin 16. elokuuta 1908. Laukon torpparilakon aiheuttamat häädöt vähensivät jäsenmäärää, koska lakkolaiset joutuivat muuttamaan pois.

Kun yhdistyksen toiminta oli saatu alulle, perustettiin Torpparien ammattiosasto, Palvelijain ammattiosasto, Kalastajain ammattiosasto sekä Naisjaosto. Toukokuussa 1906 alkaneen Laukon lakon myötä toiminta vilkastui, vaikka jäsenmäärä väheni. Vuoden 1907 ensimmäisissä eduskuntavaaleissa tammikuun 6. päivänä 1919 pidettiin taas kokous. Vuodesta 1921 lähtien toiminta vilkastui. Pidettiin näytelmäharjoituksia, kisällit harjoittelivat ja joukkolausuntatilaisuuksia pidettiin. Huvitilaisuuksia pidettiin 29 kertaa vuoteen 1938 mennessä. Vuoden 1945 rauhan jälkeen toiminta jälleen vilkastui. Esitettiin useita koko illan näytelmiä, joista Nummisuutarit oli suosituin. Vuonna 1947 järjestettiin Laukon lakon 40-vuotistilaisuus työväentalon tiloissa. Sosialidemokraattisen kunnallisjärjestön tehtäviä oli hoidettava Tottijärvellä, koska kuntavaaliehdokkaat ja luottamusmiesehdokkaat olivat kunnallisjärjestön päätettävä ja Tottijärvi oli itsenäinen kunta vuoteen 1976, jolloin kunta liitettiin Nokiaan.

## Lähteet
* Matti Nieminen: Juhlapuhe 10. elokuuta 1986.
* Osmo Kirstua: Juhlapuhe 10. syyskuuta 2005. Työväen arkisto.

### Viitteet
Las Tablas

**Las Tablas** on pienehkö kaupunki Panamassa. Se sijaitsee maan lounaisosassa Azueron niemimaalla. Kaupunki sijaitsee rannikkoalangolla ja sen satama Mensabé sijaitsee muutaman kilometrin päässä lännessä Panamanlahden rannalla. Las Tablasissa oli vuonna 2010 vajaat 9000 asukasta.

## Maantiede ja ilmasto

Las Tablas on Los Santosin maakunnan pääkaupunki Azueron niemimaalla Panaman lounaisosassa. Matkaa Panamanlahden rannikolle on muutama kilometri.

Las Tablasista pohjoiseen johtava tie yhdistyy Pan-Amerikan valtatiehen. Jonkin matkaa pohjoiseen sijaitsee myös Mensabén satama. Maan pääkaupunki Panama on noin kolmen ja puolen tunnin ajomatkan päässä.

Las Tablasia ympäröivä seutu on rannikkotasankoa ja vuoristoseutua. Sää seudulla on viileämpi kuin Panamassa yleensä.

## Talous
Las Tablas on alueella kasvatetun sokeriruo'on, maissin, riisin ja kahvin sekä hevosten kaupan keskus. Tämän ohella monet paikalliset työskentelevät paikallis- ja maakuntahallintoon liittyvissä tehtävissä kaupungin toimistoissa.

## Historia

Las Tablasin perusti espanjalainen konkistadori Jacinto Barahona alkujaan seudun kultakaivosten takia. Kaupungissa on edelleen siirtomaa-ajan espanjalaista arkkitehtuuria ja ehkä huomattavin yksittäinen kohde on Santa Liradan kirkko.

## Väestö ja kulttuuri

Las Tablasin asukasluku oli vuonna 2010 yhteensä 8&nbsp;945 ja vuonna 2000 7&nbsp;980.

Kaupunkia on pidetty panamalaisen kansankulttuurin keskuksena. Las Tablasin päänähtävyys on kaupungin pääaukiolla sijaitseva Santa Libradan kirkko. Paikalla järjestetään vuosittain 22. heinäkuuta musiikkia ja tanssia sisältävä juhla *Festival Nacional de la Pollera*. Las Tablasin karnevaali on puolestaan vuotuinen viisipäiväinen tapahtuma, josta on tullut tunnettu Panamassa. Sen aikana kaupungin kahden pääkadun Calle Arriban ja Calle Abajon asukkaat järjestävät kilpailuja toisiaan vastaan. Entisen presidentin mukaan nimetty Belisario Porrasin museo esittelee paikallista historiaa.

## Lähteet

## Aiheesta muualla
Virginie Demont-Breton

**Virginie Élodie Marie Thérèse Demont-Breton** (26. heinäkuuta 1859 Courrières - 10. tammikuuta 1935 Pariisi) oli ranskalainen taidemaalari. Virginie syntyi taiteellisen perheen tyttäreksi; myös hänen isänsä Jules ja setänsä Émile olivat taidemaalareita. 
## Elämänvaiheita
Virginie Breton sai taideopetuksensa isältään. Hän piti ensimmäisen näyttelynsä vuonna 1880, samana vuonna kuin solmi avioliiton taidemaalari Adrien Demontin kanssa. Seuraavana vuonna hänet palkittiin kolmannen luokan mitalilla ja vuonna 1883 hänellä oli näyttely Pariisin Salongissa. Amsterdamin maailmannäyttelystä vuonna 1883 hän sai kultamitalin ja seuraavana vuonna kunniamaininnan. 

Vuonna 1890 Demont-Breton muutti miehensä kanssa Wissantiin, lähelle Pas-de-Calaisia. Hänen alkujaan muotokuvia ja historiallisia aiheita käsittänyt tuotantonsa muuttui. Se otti aiheekseen realistiseen tyyliin kuvatu maalaukset kalastajista ja erityisesti heidän vaimoistaan ja lapsistaan.  

Demont-Breton oli yksityiselämässään omistautunut perheelleen. Ammatillisella puolella hän sai tunnustusta ja oli aktiivisesti mukana parantamassa naistaiteilijoiden asemaa. Ranskan valtio osti häneltä työn vuonna 1883 ja vuonna 1891 Comité des Artistes Français otti hänet jäsenekseen tehtävänään toimia maalaustaiteen kriitikkona. Tätä ennen naisjäseniä oli ollut vain yksi, Rosa Bonheur. Hänen töitään oli esillä myös Chicagon maailmannäyttelyssä vuonna 1893.  

Vuodet 1895 -1901 Demont- Breton toimi naistaiteilijoiden liiton puheenjohtajana. Yhdessä Hélène Bertaux´n kanssa he käyttivät julkisuutta taidokkaasti hyväkseen tuodessaan esille muun muassa sen, että nuorten naisten pääsy taidekouluihin on vaikeaa. Ranskan valtio myönsi hänelle kunnialegioonan ritarin arvon ja Belgian valtio antoi hänelle kunniamerkin. Vuonna 1913 hänet nimitettiin Antverpenin kuninkaallisen taideakatemian jäseneksi. 
## Teoksia

File:Jeune Pêcheur regardant la mer.png|*Nuori kalastaja* 
File:Demont-Breton-Alma-mater.jpg|*Alma mater*
File:Demont-Breton-femme-de-pêcheur.jpg|*Kalastajan vaimo*
File:Into the water, by Virginie Demont-Breton.jpg|*Veteen*
File:L'homme est en mer.jpg|*Hänen miehensä on merillä* 


## Lähteet

## Aiheesta muualla
* http://www.artnet.com/artists/virginie-demont-breton/
* http://www.artrenewal.org/artists/virginie-demont-breton/464
PEWS

**PEWS (**engl. **Pediatric Early Warning Score)** on lapsille soveltuva versio aikuisten NEWS-pisteytyksestä. Se on tarkoitettu havaitsemaan alle 16-vuotiaiden potilaiden voinnissa tapahtuvat muutokset sairaalassa. NEWS ei tähän tarkoitukseen sovellu, koska lasten elintoiminnot poikkeavat aikuisten elintoiminnoista. Eri maissa on erilaisia PEWS-pisteytyksiä. Suomen Sairaanhoitajat julkaisivat kansalliset PEWS-pisteet syyskuussa 2018.

PEWS-pisteet koostuvat

* hengitystaajuudesta
* hengitystyöstä
* happisaturaatiosta
* lisähapen käytöstä
* systolisesta verenpaineesta
* syketaajuudesta
* kapillaaritäytöstä
* tajunnan tasosta 

Pisteytysjärjestelmässä lapset on jaettu viiteen eri ikäryhmään elintoimintojen viitearvojen perusteella. Ikäryhmät ovat

* alle 3 kuukautta
* 3–12 kuukautta
* 1–5 vuotta
* 5–12 vuotta
* yli 12 vuotta  
Lapsen elintoiminnot pisteytetään sen perusteella  mitä enemmän ne poikkeavat viitearvoista, pisteitä annetaan asteikolla 1–4. Enimmäispistemäärä voi olla yhteensä 32. Yhteispistemäärän perusteella PEWS-ohje ohjaa jatkotoimista muun muassa potilaan seurannasta ja mahdollisesta lisäavun hälyttämisestä.

Elvytyksen Käypä hoito -suosituksessa todetaan, että sairaaloissa tulee olla käytössä potilaan elintoimintoja mittaava pisteytysjärjestelmä potilaan voinnin muutosten havaitsemiseen ja seurantaan. Pisteytyksellä lapsen elintoimintojen muutokset huomataan ajoissa, ennaltaehkäistään elintoimintojen romahtaminen ja lapsen ajautuminen näin elvytystilanteeseen. PEWS-pisteitä voidaan sairaaloissa käyttää myös MET-hälytyksen laukaisuun. Suomen Sairaanhoitajien ja Lääkäriliiton tavoitteena on, että lapsipotilaiden peruselintoimintojen arviointiin käytettäisiin PEWS-pisteytystä lapsen hoitopaikasta riippumatta.

## Katso myös

* ISBAR

## Lähteet
Panamanlahti

**Panamanlahti** (, ) on Tyynenmeren lahti Panaman kannaksen etelärannikolla. Panamanlahti on leveimmillään noin 185 km ja sen pituus on noin 160 km. Mantereella kohoavien vuorijonojen myötä lahti on melko suojaisa. Rannikon läheisyydessä lahti jakautuu kolmeen osaan, joista läntinen on Paritanlahti (), keskimmäinen Panamanlahti () ja itäinen San Miguelin lahti (). Panamanlahdessa sijaitsee Pearl Islands -saariryhmä.

Panaman valtion pääkaupunki Panama on Panamanlahden rannikon merkittävin asutuskeskus. Lisäksi Panaman kanavan toinen pää on Panamanlahdella.

## Lähteet
Jonathan Bailey

**Jonathan Stuart Bailey** (s. 25. huhtikuuta 1988) on englantilainen näyttelijä. Hänet tunnetaan sekä komediallisista, dramaattisista että musiikillisista rooleistaan ​​lavalla, televisiossa ja valkokankaalla. Hän on saanut brittiläisen Laurence Olivier -palkinnon sekä ollut ehdolla Evening Standard Theatre ja Screen Actor Guild -palkintoihin

Vuodesta 2020 Bailey on tähdittänyt Shondaland-tuotantoyhtiön Netflix-sarjaa *[[Bridgerton]]*, joka on televisiosovitus Julia Quinnin romanttisista kirjoista. Hänen roolinsa on Anthony, Bridgertonin varakreivi.

## Lähteet

## Aiheesta muualla
Sarkolan työväentalo

**Sarkolan työväentalo** on vuonna 1910 valmistunut työväentalo Sarkolan kylässä Suoniemen eteläisellä alueella Nokialla. Työväentalo on mainittu Museoviraston toimittamassa *Valtakunnallisesti merkittävät kulttuurihistorialliset ympäristöt* vuoden 1993 luettelossa.

## Historiaa

Sarkolan Työväenyhdistys perustettiin vuonna 1905. Yhdistykseen liittyi 65 jäsentä jo ensimmäisenä toimintavuonna. Toiminta aloitettiin Keson pirttirivin talossa vuokralla. Rakennusta parannettiin talkoovoimin. Jatkossa tilan omistaja August Niemi ei halunnut enää vuokrata tilaa eikä myydä maataan yhdistykselle. Rakennus on nykyään yksityisomistuksessa. Muutoksesta ei tietoja - vielä.

## Työväentalo

Uusi tontti saatiin vuokralle Erland Rekolalta ja sinne siirrettiin Keson pirttirivin rakennusten hirret, joista talo pystytettiin. Talkoilla edelliseen taloon oli jo tehty juhlasali ja näyttämö kulisseineen. Uuden rakennuksen pääty osoitti maanteille päin ja ravintolan kautta päästiin saliin. Toukokuun 10. päivänä 1910 talossa pidettiin ensimmäinen kokous ja rakennuksen vihkiäiset pidettiin 4. syyskuuta 1910. Yhdistys osti työväentalon tontin omaksi vuonna 1919.

## Toiminta

Yhdistys kokoontui vähintään kahdesti kuukaudessa ja perusti heti ensimmäisenä vuonna laulukuoron. Seuraavina vuosina aloittivat toimintansa näytelmäpiiri, ompeluseura, puhuja- ja keskusteluseura, lainakirjasto, oma lehti nimeltään *Sarastus* ja raittiusseura. Jäsenilleen yhdistys järjesti erilaisia kursseja, kuten lukemis- ja kirjanpitokurssit. Jäsenille hankittiin urheilukäyttöön kuula ja keihäs. Suoniemeläisille järjestettiin avoimia hiihtokilpailuita, Sarkolanlahden kisoja. Iltamia järjestettiin ja annettiin tilaa jäsenien juhlille sekä naapuripitäjien työväenyhdistyksille. Tukkityössä oleville esitettiin vähimmäispalkkavaatimus. Lisäksi vaadittiin, että ajotyöt on teetettävä oman paikkakunnan miehillä ja työpäiviä on lyhennettävä 10-tuntisiksi ja talvella 7-tuntisiksi.

## Lähteet
* *Siuron työväenyhdistys 100 vuotta*. Suoniemen historiaa. Toim. Esko Nieminen. Siuron työväenyhdistys/Palladium kirjat 2005 
* Näin Siurossa ja Kuljussa ennen asuttiin ja elettiin. Koonnut Maria Ahokas  Nokian kaupungin kulttuurilautakunta 1998. 
* Suoniemen historia Kuloveden rantojen asuttamisesta 2000-luvulle. Toim. Jouko Jaakkola, Satu Kankkonen & Ulla Koskinen. Nokian kaupunki & Nokian seurakunta/Tallinna Raamatutrükikoda 2008.

### Viitteet
Jevhenija Jarošynska

**Jevhenija Jarošynska** (1868 – 1904) oli ukrainalainen kirjailija ja kääntäjä.

Jarošynska oli syntyisin Länsi-Ukrainasta Bukovinasta. Häntä ei kotona kannustettu hankkimaan koulutusta ja ammattia. Hän kirjoitti alkuun saksaksi, koska alue oli siihen aikaan Itävalta-Unkarin hallinnassa. Ensimmäiset kertomukset ilmestyivät wieniläisessä lehdessä. Kun seudulla alkoi ilmestyä ukrainalaishenkinen lehti, Jarošynska alkoi lukea ukrainankielisten kirjailijoiden teoksia ja koota ukrainalaista kansanrunoutta. Hän keräsi 450 bukovynalaista kansanlaulua ja sai työstään Venäjän maantieteellisen seuran etnografisen osaston merkittävän palkinnon, johon kuului mitali ja huomattava rahasumma. Noihin aikoihin hän vaihtoi kirjoituskielekseen ukrainan.

Oltuaan jonkin aikaa paikallisessa koulussa opettamassa lapsille käytännön taitoja hän meni opettajaharjoittelijaksi ja sai 1896 opettajantodistuksen. Opettajantyönsä ohella hän kirjoitti artikkeleita alan lehtiin. Hän meni myös mukaan naisliikkeen toimintaan ja kirjoitti artikkeleita ja piti puheita naisen asemasta yhteiskunnassa. Hän toimi naisliikkeessä myös käytännön tasolla opettamalla ukrainalaisia naisia erilaisissa taidoissa, joilla he voisivat hankkia elantoaan. Hän perusti lukukerhoja, joissa hän luki ääneen sanomalehdistä artikkeleita ajankohtaisista aiheista. Hänen arvokas työnsä keskeytyi ennenaikaiseen kuolemaan.

## Lähteet
Manuaalinen terapia

**Manuaalinen terapia** tarkoittaa käsin tehtävää hoitoa, kuten lihasten hierontaa tai nivelten käsittelyä. 

Manuaalista terapiaa tehdään monilla eri aloilla, kuten fysioterapiassa, eri hierontamuodoissa, ortopedisessä manuaalisessa terapiassa, kiropraktiikassa, naprapatiassa ja osteopatiassa. Lääketieteessä manuaalinen terapia on eniten osa fysiatriaa. Nivelten käsittelystä käytetään yleensä termiä *[[Mobilisaatiohoito|mobilisaatio]]*, kun niveltä liikutetaan tasaisesti normaalin liikelaajuuden rajoissa, ja termiä *[[Manipulaatiohoito|manipulaatio]]*, kun niveltä liikutetaan nopeasti nivelen normaalin liikelaajuuden ylitse. Hoito ja tutkiminen ovat usein limittäin: lihakset tutkitaan hieromalla ja nivelten liikkuvuus mobilisoimalla ja lukkiuttavat tilat manipuloimalla. 

Manuaalinen terapia on lääkkeetön hoitomuoto, joka voi olla osa hoito-ohjelmaa, jossa siihen yhdistetään parhaimman kokonaisvaikutuksen aikaansaamiseksi esimerkiksi lääkehoitoa tai fyysisiä harjoitteita ja elämäntapatekijöihin paneutumista.

## Lähteet

## Aiheesta muualla
* 
* 
*
Pakistaninvinttikoira

**Pakistaninvinttikoira** (*Barakzai*) on pakistanilainen koirarotu. Sillä ei ole FCI:n tunnustusta.

## Alkuperä
Pakistaninvinttikoiraa esiintyy Pakistanin lisäksi myös Intian kaikkein luoteisimmissa osissa. Se on paikallinen versio ns. *tazi*-roduista (mm. Kazakstanin tazi), ja se on käytännössä myös paštujen alkuperäisversio afgaaninvinttikoirasta. Alkuperä lienee jossain määrin yhteinen myös salukin kanssa, mutta tälle rodulle kehittyi syntysijoillaan pidempi karvapeite suojaamaan vuoristoilmastoa ja kylmää vastaan.

Rotua on käytetty monenlaisen riistan metsästykseen, kuten jäniksen, kauriin, gasellin, ketun, suden, sakaalin ja lumileopardin. Lisäksi sitä käytetään paimentolaisheimojen ja heidän karjansa vartiointiin. Paikalliset heimot ovat aina pitäneet sitä suuressa arvossa, ja rodunedustajia otetaan mukaan laaksoihin osallistumaan paikallisiin messuihin, joissa ne koristellaan kukilla ja hienoilla kaulapannoilla. Nykyisin rotua on kokeiltu käyttää myös vinttikoirien ratakilpailuissa, mutta jotkin yksilöt ovat liian älykkäitä juoksemaan mekaanisen jäniksen perässä - yleensä ne juoksevat oikotietä niityn poikki napatakseen jäniksen heti kun se saapuu kurveista. 

Nykyisin talebanihallinnon noustua valtaan on paikallisten vinttikoirien tulevaisuus uhattuna. Mikäli niitä säilytetään ja suojellaan syrjäisissä paikoissa, ne saattavat kuitenkin selvitä, minkä lisäksi Intian populaatio on jo nyt paremmassa turvassa.

## Lähteet
Öljypallopuu

**Öljypallopuu** (*Calophyllum inophyllum*) on ainavihanta keskikokoinen puu, joka kasvaa tropiikissa.

Öljypallopuun lehdet ovat kiiltävät ja soikeat, kukat tuoksuvat ja valkoiset. Hedelmät ovat vihreitä ja pallonmuotoisia.

Öljypallopuu kasvaa luonnonvaraisena Aasiassa ja Australiassa sekä Afrikan itärannikolla. Se on levinnyt paikoin Länsi- Afrikkaan ja Keski-Amerikkaan.

Öljypallopuuta käytetään huonekalujen valmistamiseen. Sen kuoressa on noin 15% tanniinia. Siemenistä saadaan viskoosia vihreää öljyä, jolla on käyttöä kosmetiikassa ja lamppuöljynä.

## Lähteet
Villan koulu

**Villan koulu** () on Kokkolan Ventuksessa sijaitseva ruotsinkielinen ala-aste.

Villan koulu perustettiin vuonna 1869 ja on yksi Kokkolan vanhimpia kouluja. Villan koulu oli ensin yksikerroksinen rakennus, kunnes 1900-luvun puolessavälissä sen pihalle rakennettiin nykyinen kolmekerroksinen rakennus, itse koulun vanha rakennus on edelleen koulun etupihassa. Vuonna 2010 koulussa todettiin homeongelma ja oppilaat vietiin evakkoon parakkeihin Kirkonmäen koulun pihalle, luokkien 4–6 oppilaat vietiin Donnerin kouluun, ja koulua remontoitiin puolitoista vuotta kunnes vuoden 2012 alkupuolella koulurakennusta alettiin taas käyttää. Vuonna 2020 Kirkonmäen koulu lakautettiin ja sen oppilaat siirrettiin Villan kouluun, tämä vaati lisätilaa kouluun joka johti siihen, että oppilaat siirrettiin Vingenkatuun opiskelemaan remontin ajaksi, koulun suurennus valmistui syksyllä 2022

Villan koulu on ruotsinkielinen ja siellä opiskelee yli 200 oppilasta luokilla 1–6. Kirkonmäen koulun yhdistämisen jälkeen koulussa on ollut A- ja B- luokkia joka luokka-asteella. Suurin osa koulun opiskelijoista asuu koulun läheisissä kaupunginosissa, kuten Kaustari, Kirkonmäki, Linnusperä sekä Ventus. Koulussa on myös esikoulu, toimintaa ennen ja jälkeen koulupäivän sekä kirjasto. Koulun rehtorina toimii Tua Masar.